**Post-mortem histologisk analyse af Frodo.**

**Materiale indsendt:**

1: Stykke af lungevæv

2: Stykke af knude i nakken

Speciel undersøgelse m.h.p. malign histiocytosis

**Beskrivelse:**

Ad 1:

Voldsomt ødem i lungevævet samt betændelses belægninger og moderat blødning. Der ses også pletvise områder med devitaliseret (dødt) væv og markant diffus indlejring af hvide blodlegemer (tegn på betændelse). Omkring bronkierne er der en moderat lymfevævs reaktion. Lungehinderne er markant fortykkede og der ses en tydelig aflejring af bakteriekolonier på hinderne.

Ad 2:

To vævsstykker hvoraf det ene er rent fedtvæv. Det andet stykke består af kirtel epitelceller der viser en vis grad af celledelingstendens (mitose aktivitet).

**Diagnose:**

Ad 1:

Bakteriel nekrotisk lungebetændelse. Ingen tegn på tumor.

Ad 2:

Duktulær adenom (Tumor i en talgkirtel, sandsynligvis)

**Kommentar:**

Set i lyset af Frodos jævnlige (kroniske) næsehule problem med kraftigt produktion af flåd fra næsen, er det mest sandsynligt, at der er tale om en aspirations-lungebetændelse, hvor en del af det bakterieholdige flåd er blevet fejlsunket til lungerne og har dannet grundlag for en lokal lungebetændelse. Det meget akutte forløb med høj feber kan forklares ud fra en akut septikæmi (blodforgiftning). Der var ingen tegn på Malign Histiocytosis i det indsendte materiale.

Dyrlæge Claus Sloth, Skovshoved Dyreklinik.